**Cəmiyyətə üzvlük. Üzvlərin hüquq və vəzifələri.**

1. Cəmiyyət üzvlərinin kateqoriyası fərdi üzvlərdən və kollektiv üzvlərdən ibarətdir.

2. Cəmiyyətə qiymətləndirmə sahəsində fəaliyyət göstərən şirkətlər və firmalar kollektiv üzv ola bilər.

3. Cəmiyyətə daxil olmaq istəyənlər İdarə Heyətinə yazılı ərizə ilə müraciət edirlər.

4. Cəmiyyət üzvlüyünə ilkin qəbul haqqında qərar İdarə Heyəti tərəfindən səsvermə yolu ilə qəbul olunur. İkinci mərhələdə qərar Qiymətləndiricilər Şurası tərəfindən təsdiq olunur.

Qərar o vaxt qəbul edilmiş sayılır ki, İdarə Heyəti üzvlərinin üçdə ikisi iştirak etsin və iştirakçıların üçdə ikisi qərarın lehinə səs versin və Qiymətləndiricilər Şurası bu qərarı sadə səs çoxluğu ilə təsdiq etsin. Qiymətləndiricilər Şurası qərarı təsdiqdən imtina etdikdə, məsələ ikinci dəfə İdarə Heyətinin müzakirəsinə çıxarılır və son qərar üçdə iki səs çoxluğu ilə qəbul olunur.

5. Cəmiyyətin bütün üzvləri döş nişanları və üzvlük vəsiqələri ilə təmin olunur.

6. Cəmiyyətdə üzvlüyünün dayandırılması könüllü çıxma yolu ilə və ya Cəmiyyətin Nizamnaməsini pozulması hallarında baş verir.

7. Könüllü çıxma yazılı ərizənin İdarə Heyətinə verilməsi qaydasında aparılır. Üzvlüyə qəbul prosedurası eynilə üzvlükdən çıxarılma halına da tətbiq olunur.

8. Nizamnamənin hər hansı maddəsi cəmiyyət üzvü tərəfindən pozulduqda, bu barədə Nəzarət-təftiş komissiyası rəy verir və həmin üzvün cəmiyyətdən xaric edilməsi haqqında məsələni İdarə Heyəti həll edir.